EELNÕU

**Kaitseväe korralduse seaduse muutmise ja sellega seonduvalt teiste seaduste muutmise seadus**

**§ 1. Kaitseväe korralduse seaduse muutmine**

Kaitseväe korralduse seaduses tehakse järgmised muudatused:

**1)** paragrahvi 3 lõike 1 punktis 41 asendatakse sõna „lahingumoona“ sõnaga „lõhkematerjali“;

**2)** paragrahvi 31 täiendatakse lõigetega 21 ja 22 järgmises sõnastuses:

„(21) Kui Politsei- ja Piirivalveamet või muu pädev korrakaitseorgan ei saa või ei saa õigel ajal tõrjuda mehitamata süsteemi tekitatud vahetut kõrgendatud ohtu ning see ei takista olulisel määral Kaitseväe ülesannete täitmist, võib Kaitsevägi vahetu sunni kohaldamisel kasutada ohu tõrjumiseks käesoleva paragrahvi lõikes 22 nimetatud erivahendit või relva korrakaitseseaduses sätestatud alusel ja korras.

(22) Käesoleva paragrahvi lõikes 21 nimetatud juhul on Kaitseväel õigus kasutada:

1) raadioside segajat;

2) laser- või muud seadet, millega on võimalik tõkestada mehitamata süsteemi edasist lendamist või liikumist;

3) võrku;

4) mehitamata süsteemi, mis on valmistatud või mida kasutatakse mehitamata süsteemi kokkupõrkeks, et tõkestada selle edasist liikumist või lendamist;

5) muud käesoleva lõike punktides 1‒3 sätestatud seadme või vahendiga sarnase toimega seadet või vahendit.“;

**3)** paragrahvi 31 täiendatakse lõikega 61 järgmises sõnastuses:

„(61) Käesolevas paragrahvis sätestatud ülesannete täitmisele võib kaasata Eesti Vabariigiga sõlmitud kollektiivse enesekaitse põhimõtet sisaldava lepingu osapooleks oleva riigi relvajõude. Välisriigi relvajõud võivad osaleda Kaitseväe üksuse koosseisus Kaitseväe ülesannete täitmises.“;

**4)** seadust täiendatakse §-ga 32 järgmises sõnastuses:

„**§ 32. Välisriigi relvajõudude kaasamine Kaitseväe riikliku järelevalve ülesannete täitmisse**

(1) Kokkuleppel Eesti Vabariigiga kollektiivse enesekaitse põhimõtet sisaldava lepingu osapooleks oleva riigiga või rahvusvahelise organisatsiooniga võib kaasata välisriigi relvajõud käesoleva seaduse § 3 lõike 1 punktides 41, 44, 46–410 ja riigipiiri seaduse § 94 lõigetes 2 ja 21 nimetatud Kaitseväe ülesande täitmisse. Välisriigi relvajõud võivad osaleda Kaitseväe üksuse koosseisus Kaitseväe ülesannete täitmises.

(2) Käesoleva paragrahvi lõikes 1 nimetatud Kaitseväe ülesande täitmisse kaasamise otsustab riigikaitse valdkonna eest vastutav minister.

(3) Käesoleva paragrahvi lõikes 1 nimetatud Kaitseväe ülesande täitmises osalemise tingimused ja korra kehtestab riigikaitse valdkonna eest vastutav minister määrusega.

(4) Käesoleva paragrahvi lõikes 1 nimetatud Kaitseväe ülesande täitmisel Kaitseväe koosseisus võib Eesti Vabariigiga kollektiivse enesekaitse põhimõtet sisaldava lepingu osapooleks oleva riigi relvajõudude liige kohaldada Kaitseväe korraldusel korrakaitseseaduse §-des 30–33 ja 45–53 nimetatud riikliku järelevalve erimeetmeid ning riigipiiri seaduse § 114 lõigetes 3 ja 5 sätestatud erimeetmeid.

(5) Kaitseväe üksuse koosseisus oleva ja vajalikku väljaõpet omava, Eesti Vabariigiga kollektiivse enesekaitse põhimõtet sisaldava lepingu osapooleks oleva riigi relvajõudude liige võib käesoleva paragrahvi lõikes 1 nimetatud Kaitseväe ülesande täitmisel riikliku järelevalve teostamisel kohaldada vahetut sundi ning kasutada erivahendit või relva korrakaitseseaduses sätestatud alusel ja korras.**5)** seadust täiendatakse §-ga 33 järgmises sõnastuses:

**33. Merelise ohutuse komisjon**

(1) Kaitseväe juurde moodustatud asutusteülese merelise ohutuse komisjoni (edaspidi *komisjon*) eesmärk ja ülesanded on:

1) toetada mereolukorrateadlikkuse loomist ja tagamist;

2) aidata tagada merel piirirežiim;

3) ennetada merelisi ohte ja nendele reageerida;

4) parandada asutustevahelist teabevahetust.

(2) Käesoleva paragrahvi lõikes 1 nimetatud komisjoni kuuluvad vähemalt Kaitseväe asjakohased struktuuriüksused ja julgeolekuasutused ning riigiasutused, kellel on merel ülesanded, mis on seotud avaliku korra, julgeoleku või navigatsiooniohutuse tagamise või riikliku järelevalvega.

(3) Oma ülesannete täitmiseks on komisjonil õigus moodustada juhtrühm ja töörühmad, kes reageerivad konkreetsele merelisele ohule.

(4) Komisjon kehtestab oma töökorra ning vastavalt vajadusele merelistele ohtudele reageerimiseks tegevuste kaupa tegevusjuhendid, milles muu hulgas määratakse reageerivad asutused.“;

**6)** seaduse 2. peatükki täiendatakse §-ga 224 järgmises sõnastuses:

**„§ 224. Kaitselennunduse järelevalveteenistus**

(1) Kaitselennunduse järelevalveteenistus (ingl Military Aviation Authority, MAA) on täidesaatva riigivõimu institutsioon Kaitseministeeriumi valitsemisalas ning selle põhiülesanne on teostada järelevalvet kaitselennunduse üle ja täita talle seaduses või muus õigusaktis pandud ülesandeid.

(2) Kaitselennunduse järelevalveteenistus on kaitselennunduse üle järelevalve teostamisel sõltumatu ning järelevalvele ei kohaldu käsuõigus.

(3) Käesoleva paragrahvi lõikes 1 nimetatud põhiülesande täitmise eest vastutav struktuuriüksus sätestatakse Kaitseväe põhimääruses.“;

**7)** paragrahvi 49 lõike 1 punkt 3 muudetakse ja sõnastatakse järgmiselt:

„3) Kaitseväe julgeolekualal, selle vahetus läheduses või Kaitseväe laeva ohutusalal ohu väljaselgitamiseks või tõrjumiseks või Kaitseväe julgeolekualal asuva vara või isikute vastu suunatud ründe lõpetamiseks või käesoleva seaduse §-des 543–55 sätestatud meetmete tagamisel;“;

**8)** paragrahvi 49lõiget 11 täiendatakse pärast sõnu „alusel ja korras“ tekstiosaga „ulatuses, mis ei ole reguleeritud riigipiiri seadusega,“;

**9)** paragrahvi 49 lõiget 2 täiendatakse pärast sõnu „alusel ja korras“ tekstiosaga „, arvestades käesolevas seaduses sätestatud erisusi“;

**10)** seaduse 6. peatüki ja§ 50 pealkirja täiendatakse pärast sõna „julgeolekuala“ tekstiosaga „, selle vahetu lähedus ja Kaitseväe laeva ohutusala“;

**11)** paragrahvi 50 tekst loetakse lõikeks 1 ja paragrahvi täiendatakse lõigetega 2–5 järgmises sõnastuses:

„(2) Julgeolekuala vahetu lähedus on maapind, maapõu, õhuruum ja veekogu ulatuses, milles toimuv tegevus võib tuua kaasa ohu julgeolekualale.

(3) Kui julgeolekuala või julgeolekuala vahetu läheduse kohal on kehtestatud lennundusseaduse alusel geograafiline ala või ajutine geograafiline ala, loetakse julgeolekuala või julgeolekuala vahetu läheduse kohal õhuruum piiritletuks selle geograafilise ala või ajutise geograafilise ala piiridega.

(4) Kaitseväe laeva ohutusala on Kaitseväe laeva ümber ja all olev veekogu pind ning õhuruum, milles toimuv tegevus võib tuua kaasa ohu Kaitseväe laevale ning mille mõõtmed veesõiduki välisküljest arvates on 300 meetrit horisontaalsuunas ja vertikaalsuunas vee alla ning ohutusala ülempiir veesõiduki kõrgeimast punktist 150 meetrit.

(5) Käesoleva paragrahvi lõikes 3 nimetatud ohutusala horisontaalsuunas ei rakendata, kui veesõiduk on sadama või sadama akvatooriumi alal.“;

**12)** paragrahvi 54 lõige 3 muudetakse ja sõnastatakse järgmiselt:

„(3) Ajutine julgeolekuala tähistatakse. Ajutise julgeolekuala võib jätta tähistamata Kaitseväe juhataja kehtestatud tingimustel ja korras, kui see takistab Kaitseväe ülesannete täitmist. Kaitsevägi teavitab ajutise julgeolekuala loomisest ja võimaluse korral kestusest viivitamata Politsei- ja Piirivalveametit ning võimaluse korral julgeolekuala asukohajärgset kohalikku omavalitsust.“;

**13)** paragrahvi 54 täiendatakse lõikega 4 järgmises sõnastuses:

„(4)Ajutise julgeolekuala tähistamata jätmise täpsemad tingimused ja korra kehtestab Kaitseväe juhataja.“;

**14)** paragrahvi 541 lõiked 1 ja 2 muudetakse ning sõnastatakse järgmiselt:

„(1) Kaitsevägi võib julgeolekualal, selle vahetus läheduses või Kaitseväe laeva ohutusalal ohu ennetamiseks, väljaselgitamiseks ja tõrjumiseks või julgeolekualal asuva vara või isiku vastu suunatud ründe lõpetamiseks ning käesoleva seaduse § 36 lõike 1 punktis 6 nimetatud ülesande täitmisel töödelda isikuandmeid riigi, kohaliku omavalitsuse või muu avalik-õigusliku või eraõigusliku juriidilise isiku andmekogust, sealhulgas varjatult.

(2) Ohu väljaselgitamiseks, tõrjumiseks ja julgeolekualal asuva vara või inimeste vastu suunatud ründe lõpetamiseks võib Kaitsevägi käesoleva seaduse § 36 lõike 1 punktis 6 nimetatud ülesande täitmisel lisaks käesoleva paragrahvi lõikes 1 sätestatule:

1) kasutada variandmeid ja konspiratsioonivõtteid;

2) jälgida isikut varjatult;

3) kasutada pilti ja heli edastavat või salvestavat jälgimisseadmestikku ning liikuvkaamerat.“;

**15)** seadust täiendatakse §-dega 542–5413 järgmises sõnastuses:

„**§ 542.Erimeetme kohaldamine ja piirangute kehtestamine julgeolekuala kaitse eesmärgil selle vahetus läheduses või Kaitseväe laeva ohutusalas**

(1) Õigus kohaldada oma ülesannete täitmisel käesoleva seaduse §-des 543–5411, § 5412 lõikes 1 ja §-s 55 sätestatud erimeedet on kaitseväelasel ja ametnikul, kui ta on läbinud sellekohase väljaõppe.

(2) Käesoleva seaduse §-des 543–5411, § 5412 lõikes 1 ja §-s 55 sätestatud erimeetme kohaldamine on lubatud kuni Politsei- ja Piirivalveameti saabumiseni, välja arvatud juhul, kui riikliku järelevalve teostaja ja süüteo kohtuväline menetleja on Kaitsevägi.

(3) Kaitseväe juhataja või tema volitatud pädeva struktuuriüksuse ülem võib julgeolekuala kaitse eesmärgil lisaks käesolevas seaduses sätestatud erimeetmete kohaldamisele kehtestada julgeolekuala vahetus läheduses piiranguid isikute liikumisele, sõidukiga peatumisele, pildistamisele või filmimisele koos erimeetme või piirangu ajalise ja ruumilise ulatusega.

(4) Käesoleva paragrahvi lõikes 3 nimetatud eesmärgil kehtestatavad piirangud tehakse isikule võimaluse korral teatavaks julgeolekualale või selle vahetusse lähedusse sisenemisel või muul viisil või avaldatakse asjakohaste riigiasutuste ja kohaliku omavalitsuse kodulehel.

(5) Kaitseväe laeva ohutusalas kohaldatakse käesolevas paragrahvis, §-s 5411 ja § 5412 lõikes 1 sätestatut ajal, mil Kaitseväe laev viibib Eesti sise- ja territoriaalmeres ning sadamas või sadama akvatooriumis.

(6) Erimeetmete kohaldamisel lähtub Kaitsevägi järgmistest põhimõtetest:

1) erimeedet kohaldatakse vaid siis, kui see on vajalik julgeolekuala kaitseks;

2) mitmest sobivast ja vajalikust erimeetmest kohaldatakse vaid seda, mis isikut kõige vähem kahjustab;

3) kohaldatakse ainult sellist erimeedet, mis on proportsionaalne võrreldes julgeolekuala kaitse eesmärgiga;

4) erimeedet kohaldatakse vaid nii kaua, kui see on vajalik julgeolekuala kaitse ülesande täitmiseks.

(7) Julgeolekuala vahetus läheduses erimeetmete kohaldamisel lähtub Kaitsevägi lisaks käesoleva paragrahvi lõikes 6 sätestatule ka keskkonnast, mis julgeolekuala ümbritseb, ning ei rakenda erimeetmeid kaugemal, kui need on vajalikud julgeolekuala kaitse eesmärgi täitmiseks.

**§ 543. Küsitlemine ja dokumentide nõudmine**

(1) Kaitsevägi võib peatada julgeolekualal või selle vahetus läheduses viibiva isiku, teda küsitleda ja nõuda temalt isikut tõendava dokumendi esitamist, kui on alust arvata, et isikul on julgeolekuala või teenistujaid ähvardava ohu ennetamiseks, väljaselgitamiseks või tõrjumiseks või nende vastu suunatud ründe lõpetamiseks vajalikke andmeid.

(2) Küsitlemise ja dokumentide nõudmise protokollimisele kohaldatakse korrakaitseseaduse § 30 lõigetes 2 ja 4 sätestatut.

**§ 544.Isikusamasuse tuvastamine**

Kaitsevägi võib tuvastada julgeolekualal või selle vahetus läheduses viibiva isiku samasuse kehtiva isikut tõendava dokumendi alusel või kui see ei ole võimalik, siis muul õiguspärasel viisil, ja kontrollida dokumendile kantud või isiku antud andmete õigsust andmekogust, kui see on vajalik isikust lähtuva julgeolekuala või teenistujaid ähvardava ohu ennetamiseks, väljaselgitamiseks või tõrjumiseks või nende vastu suunatud ründe lõpetamiseks.

**§ 545. Viibimiskeeld julgeolekuala vahetus läheduses**

(1) Kaitsevägi võib lisaks käesoleva seaduse §-s 52 sätestatule julgeolekuala vahetus läheduses ajutiselt keelata isiku viibimise, kohustada teda lahkuma või julgeolekualale teatud kaugusele lähenemisest hoiduma, kui see on vajalik julgeolekuala, sellel asuva vara ja sellel viibivate isikute ohutuse tagamiseks.

(2) Kaitsevägi on kohustatud viibimiskeelu kohaldamise koha võimaluse korral arusaadavalt tähistama.

(3) Kaitsevägi võib lõikes 1 sätestatud eesmärgil julgeolekuala vahetus läheduses keelata isikute läbipääsu kindlaksmääratud ajal kindlaksmääratud kohast või juurdepääsu sellele kohale. Võimaluse korral tuleb säilitada isiku juurdepääs tema elu- või tööruumile.

(4) Kaitseväe juhataja volitatud pädev struktuuriüksuse ülem võib viibimiskeeldu kohaldada kuni 12 tundi.

(5) Üle 12 tunni võib viibimiskeeldu kohaldada üksnes Kaitseväe juhataja või tema volitatud ülema loal.

(6) Viibimiskeeldu rikkuva isiku suhtes on õigus kasutada vahetut sundi nii kaua, kui see on eesmärgi saavutamiseks vältimatu.

**§ 546. Sõiduki, maastikusõiduki või veesõiduki peatamine**

(1) Kaitsevägi võib anda ohu ennetamiseks, väljaselgitamiseks või tõrjumiseks, kui see on vajalik julgeolekuala kaitse eesmärgil, Kaitseväe julgeolekualal või selle vahetus läheduses oleva sõiduki või maastikusõiduki juhile käega, sauaga, helkurkettaga või alarmsõiduki valgusseadme või valjuhääldi abil liiklusseaduses kehtestatud korras märguande sõiduki või maastikusõiduki peatamiseks.

(2) Kui isik ei täida julgeolekualal või selle vahetus läheduses sõiduki või maastikusõiduki peatamise märguannet, võib sõiduki või maastikusõiduki sundpeatada, korraldades teesulu või kasutades sundpeatamise vahendit või relva või muud erivahendit käesoleva seaduse 5. peatükis sätestatud korras.

(3) Kaitsevägi võib anda ohu ennetamiseks, väljaselgitamiseks või tõrjumiseks, kui see on vajalik julgeolekuala kaitse tagamiseks, julgeolekualal või selle vahetus läheduses oleva veesõiduki peatamiseks märguande peatamissignaalina, kasutades rahvusvahelise signaalkoodi lippe, prožektoreid, pürotehnilisi vahendeid, raadiot, valjuhääldit või ruuporit, või muul arusaadaval viisil, kui see on vajalik ohu ennetamiseks, väljaselgitamiseks või tõrjumiseks või korrarikkumise kõrvaldamiseks.

**§ 547. Erimeetme kohaldamine mehitamata süsteemi vastu julgeolekuala kaitse eesmärgil**

(1) Kaitsevägi võib vahetu ja olulise ohu tõrjumiseks sundida Kaitseväe julgeolekualal, selle vahetus läheduses või Kaitseväe laeva ohutusalal mehitamata süsteeme peatuma.

(2) Kaitseväel on lubatud julgeolekuala kaitse eesmärgil mehitamata süsteemist tingitud vahetu ja olulise ohu tõrjumisel kasutada füüsilist jõudu, tulirelva ja järgmisi erivahendeid:

1) raadioside segajat;

2) laser- või muud seadet, millega on võimalik tõkestada mehitamata süsteemi edasist liikumist;

3) võrku;

4) mehitamata süsteemi, mis on valmistatud või mida kasutatakse mehitamata süsteemi kokkupõrkeks, et tõkestada selle edasist liikumist;

5) muud käesoleva lõike punktides 1‒3 sätestatud seadme või vahendiga sarnase toimega seadet või vahendit.

(3) Kaitsevägi võib mehitamata süsteemi peatuma sundimisel kasutada füüsilist jõudu, tulirelva ja käesoleva paragrahvi lõikes 2 nimetatud erivahendit nii kaua, kui see on eesmärgi saavutamiseks vältimatu.

(4) Raadioside piiramisel mehitamata süsteemi peatuma sundimiseks tuleb arvesse võtta elektroonilise side seaduse § 115 lõike 2 alusel kehtestatud raadioside piiramise korda.

**§ 548. Turvakontroll**

(1) Kaitsevägi võib kontrollida isikut või tema riietust vaatlemise ja kompimise teel või tehnilise vahendi või sellekohase väljaõppe saanud teenistuskoera abil, et olla kindel, et isiku valduses ei ole asju või aineid, millega ta võib ohustada ennast, teisi isikuid või julgeolekuala või kahjustada Kaitseväe ülesannete täitmist, kui isik:

1) siseneb julgeolekualale või lahkub sellelt;

2) viibib julgeolekualal või selle vahetus läheduses, kui kontrollimine on vajalik julgeolekuala või teenistujaid ähvardava kõrgendatud ohu väljaselgitamiseks või vahetu kõrgendatud ohu tõrjumiseks;

3) peetakse kinni käesoleva seaduse § 55alusel.

(2) Turvakontrollile kohaldatakse korrakaitseseaduse § 47 lõikes 2 sätestatut.

**§ 549. Isiku läbivaatus**

(1) Kaitsevägi võib läbi vaadata kinnipeetud isiku, sealhulgas isiku keha, riided, riietes oleva või kehal kantava asja, kui:

1) see on vajalik julgeolekuala või teenistujaid ähvardava kõrgendatud ohu väljaselgitamiseks või vahetu kõrgendatud ohu tõrjumiseks ning isik viibib julgeolekualal või selle vahetus läheduses;

2) on alust arvata, et isik kannab endaga kaasas asja või ainet, mille võib võtta seaduse alusel hoiule, hõivata või konfiskeerida.

(2) Isiku vaatab läbi Kaitseväe teenistuja, kes on isikuga samast soost. Kui see on vajalik vahetu ohu tõrjumiseks, võib isiku läbi vaadata Kaitseväe teenistuja, kes ei ole isikuga samast soost.

(3) Isiku läbivaatusel on õigus kasutada vahetut sundi nii kaua, kui see on eesmärgi saavutamiseks vältimatu.

**§ 5410. Vallasasja läbivaatus**

(1) Kaitsevägi võib valdaja nõusolekuta kontrollida meeleliselt või tehnilise vahendi või teenistuskoera abil vallasasja, sealhulgas avada uksi ja kõrvaldada muid takistusi, kui:

1) seda kannab kaasas isik, kes siseneb julgeolekualale või lahkub sellelt;

2) seda kannab kaasas isik, kelle suhtes võib käesoleva seaduse § 548 alusel teostada turvakontrolli;

3) see on vajalik julgeolekuala või teenistujaid ähvardava kõrgendatud ohu väljaselgitamiseks või vahetu kõrgendatud ohu tõrjumiseks ning isik viibib julgeolekualal või selle vahetus läheduses.

(2) Vallasasja läbivaatusele kohaldatakse korrakaitseseaduse § 49 lõigetes 2–4, 51 ja 6 sätestatut.

**§ 5411.Vallasasja hoiulevõtmine**

(1) Kaitsevägi võib võtta vallasasja hoiule:

1) julgeolekuala või teenistujaid ähvardava vahetu ohu tõrjumiseks või nende vastu suunatud ründe lõpetamiseks;

2) kui asja või ainet valdab isik, kes on käesoleva seaduse § 55 alusel kinni peetud, ning on oht, et isik kasutab asja või ainet enda või teise isiku tapmiseks või vigastamiseks või võõra asja kahjustamiseks või põgenemiseks;

3) kui käesoleva seaduse § 548 alusel teostatud turvakontrolli käigus on tuvastatud asi või aine, mis ei ole seadusega keelatud, kuid võib ohustada isikut ennast või teist isikut või kahjustada Kaitseväe ülesannete täitmist;

4) kui vallasasja on lubatud käesoleva seaduse § 5410 alusel läbi vaadata ning hoiulevõtmine on vajalik, et võtta vallasasja kohta proov, samuti teha vallasasja mõõtmisi või ekspertiisi.

(2) Vallasasja hoiulevõtmisele kohaldatakse korrakaitseseaduse § 52 lõigetes 3 ja 4 sätestatut.

(3) Kui isik antakse üle Politsei- ja Piirivalveametile või muule pädevale korrakaitseorganile, antakse üldjuhul koos kinnipeetud isikuga üle ka isiku või tema asja läbivaatusel hoiule võetud asi või aine. Isiku vabastamisel tagastatakse talle asi või aine viivitamata, välja arvatud juhul, kui asja või aine omamiseks on vajalik luba, mis isikul puudub.

**§** **5412. Isikuandmete töötlemine pilti ja heli edastava või salvestava jälgimisseadmestiku ning liikuvkaamera kasutamisega**

(1) Kaitsevägi võib julgeolekualal ja selle vahetus läheduses toimuva jälgimiseks kasutada pilti edastavat või salvestavat jälgimisseadmestikku ning pilti ja heli salvestavat liikuvkaamerat teabe salvestamiseks (edaspidi koos *salvestis*), kui see on vajalik julgeolekuala või teenistujaid ähvardava ohu ennetamiseks, väljaselgitamiseks või tõrjumiseks või nende vastu suunatud ründe lõpetamiseks.

(2) Käesoleva paragrahvi lõikes 1 nimetatud salvestis on vahend, mille abil tuvastatakse julgeolekualal, selle vahetus läheduses või Kaitseväe laeva ohutusalal isiku, objekti, sõiduki, maastikusõiduki, lennuvahendi või veesõiduki tegevust või asetust, mis võib põhjustada ohtu julgeolekualale ja millega töödeldakse foto-, video- või helisalvestist, mis võib sisaldada isikuandmeid.

(3) Salvestist säilitatakse kuni 90 päeva alates salvestise tegemisest, välja arvatud juhul, kui seaduses on sätestatud teisiti.

(4) Kaitsevägi võib julgeolekuala kaitse eesmärgil tehtud salvestisest teha väljavõtteid ja neid edasi töödelda käesolevas seaduses või muus seaduses sätestatud ülesande täitmiseks või täitmise tagamiseks.

(5) Käesoleva paragrahvi lõikes 4 sätestatud salvestise väljavõtte edasisel töötlemisel säilitatakse salvestist nii kaua, kui see on käesolevas või muus seaduses sätestatud ülesande täitmiseks või täitmise tagamiseks vajalik.

(6) Kaitsevägi teavitab jälgimisseadmestiku kasutamisest julgeolekuala välispiirile paigaldatud teabetahvlil, kui teavitamine ei sea ohtu julgeolekuala kaitse eesmärki või Kaitseväe ülesande täitmist.

(7) Kaitsevägi võib julgeolekuala kaitse eesmärgil isikuandmete töötlemisel piirata andmesubjekti õigusi, sealhulgas õigust:

1) saada teada tema isikuandmete töötlemise tehnilistest ja korralduslikest kaitsemeetmetest;

2) tutvuda kogutud ja töödeldavate isikuandmetega;

3) nõuda tema isikuandmete töötlemise piiramist;

4) nõuda tema isikuandmete ülekandmist;

5) esitada vastuväiteid tema isikuandmete töötlemise kohta;

6) saada teada isikuandmetega seotud rikkumisest.

**§ 5413.** **Isikuandmete töötlemine erimeetmete rakendamise käigus**

(1) Käesoleva seaduse §-des 543, 544 ja 549 erimeetmete rakendamisel töödeldakse isikuandmeid erimeetme rakendamise protokollis või Kaitseväes kehtivas isikuandmete töötlemise dokumentatsioonis julgeolekuala kaitse eesmärgi täitmisel, et ennetada, välja selgitada, tõrjuda julgeolekuala või teenistujaid ähvardavat ohtu või lõpetada nende vastu suunatud rünne.

(2) Erimeetme rakendamise protokollis või Kaitseväes kehtivas isikuandmete töötlemise dokumentatsioonis töödeldakse julgeolekualal või selle vahetus läheduses viibiva isiku nime ja isikukoodi või sünniaega ja kohta.

(3) Meetme protokolli andmeid või Kaitseväes kehtivat isikuandmete töötlemise dokumentatsiooni säilitatakse vastavalt dokumentide säilitamise üldisele korrale Kaitseväes.

(4) Käesoleva seaduse §-des 543, 544 ja 549 erimeetme rakendamisel töödeldakse isikuandmeid erimeetme rakendamise protokollis isiku suhtes erimeetme rakendamisel vaid julgeolekuala vahetus läheduses. Muul juhul §-s 549 erimeetme rakendamisel isikuandmete töötlemisel dokumenteeritakse erimeetme rakendamine muul Kaitseväes kehtival viisil, välja arvatud juhul, kui isik nõuab erimeetme rakendamise protokolli vormistamist või protokolli vormistamine on muul seaduses sätestatud põhjusel vajalik.“;

**16)** paragrahvi 55 lõige 1 muudetakse ja sõnastatakse järgmiselt:

„(1) Kaitsevägi võib kinni pidada julgeolekualal või selle vahetus läheduses või Kaitseväe laeva ohutusalas viibiva isiku – sulgedes ta ruumi või sõidukisse või piirates muul viisil olulisel määral tema füüsilist vabadust –, kelle kohta on põhjendatult alust arvata, et ta:

1) tungib või on tunginud julgeolekualale või viibib seal asjakohase loa või muu seadusliku aluseta;

2) on toime pannud süüteo julgeolekualal;

3) ohustab julgeolekuala, teenistujaid või julgeolekualal viibivaid teisi isikuid või ennast.“;

**17**) paragrahvi 55 täiendatakse lõikega 11 järgmises sõnastuses:

„(11) Kinnipeetud isikut teavitatakse kinnipidamise põhjusest.“;

**18)** paragrahvi 55 lõige 2 muudetakse ja sõnastatakse järgmiselt:

„(2) Käesoleva paragrahvi lõike 1 punktis 1 sätestatud alusel kinni peetud isik, keda ei ole põhjust kahtlustada süüteo toimepanemises, tuleb viivitamata juhatada julgeolekualalt välja ja vabastada.“;

**19)** paragrahv56 tunnistatakse kehtetuks.

**§ 2. Elektroonilise side seaduse muutmine**

Elektroonilise side seaduse § 115 lõike 1 punktist 1 jäetakse välja sõna „tähistatud“.

**§ 3. Julgeolekuasutuste seadus**

Julgeolekuasutuste seaduses tehakse järgmised muudatused:

**1)** paragrahvi 341 lõigetes 1–3 asendatakse tekstiosa „348“ tekstiosaga „349“;

**2)**paragrahvi 346 pealkiri muudetakse ja sõnastatakse järgmiselt:

„**§ 346. Turvakontroll ja isiku läbivaatus**“;

**3)**paragrahvi 346 täiendatakse lõigetega 11 ja 12 järgmises sõnastuses:

„(11) Julgeolekuasutus võib läbi vaadata isiku, sealhulgas riided, riietes oleva või kehal kantava asja, kui:

1) isik siseneb julgeolekuasutuse territooriumile või lahkub sellelt ja on alust arvata, et isik kannab endaga kaasas asja või ainet, millega ta võib ohustada ennast, teisi isikuid või julgeolekuasutuse valdust või kahjustada julgeolekuasutuse ülesannete täitmist;

2) isik viibib julgeolekuasutuse territooriumil või selle vahetus läheduses, kui kontrollimine on vajalik julgeolekuasutuse valdust või teenistujaid ähvardava kõrgendatud ohu väljaselgitamiseks või vahetu kõrgendatud ohu tõrjumiseks;

3) see on vältimatult vajalik isikusamasuse tuvastamiseks.

(12) Käesoleva paragrahvi lõikes 11 sätestatud meetme kohaldamisel võib läbi vaadata üksnes isiku riided ja riietes oleva või kehal kantava asja. Isiku keha ja kehaõõnsuste läbivaatamine on keelatud.“;

**4)** paragrahvi 346 lõige 2 muudetakse ja sõnastatakse järgmiselt:

„(2) Turvakontrolli kompimise teel ja isiku läbivaatust teeb ametnik, kes on isikuga samast soost. Kui see on vajalik vahetu ohu tõrjumiseks, võib turvakontrolli teha ja isiku läbi vaadata ametnik, kes ei ole isikuga samast soost.“;

**5)** paragrahvi 348 lõike 1 punkti 3 täiendatakse pärast sõna „turvakontrolli“ sõnadega „või isiku läbivaatuse“;

**6)** seadust täiendatakse §-ga 349 järgmises sõnastuses:

„**§ 349. Erimeetme kohaldamine mehitamata süsteemi vastu julgeolekuasutuse territooriumi kaitse eesmärgil**

(1) Julgeolekuasutus võib vahetu ja olulise ohu tõrjumiseks sundida julgeolekuasutuse territooriumil või selle vahetus läheduses mehitamata süsteeme peatuma.

(2) Julgeolekuasutusel on lubatud oma territooriumi kaitse eesmärgil mehitamata süsteemist tingitud vahetu ja olulise ohu tõrjumisel kasutada järgmisi erivahendeid:

1) raadioside segajat;

2) laser- või muud seadet, millega on võimalik tõkestada mehitamata süsteemi edasist liikumist;

3) võrku;

4) mehitamata süsteemi, mis on valmistatud või mida kasutatakse mehitamata süsteemi kokkupõrkeks, et tõkestada selle edasist liikumist;

5) muud käesoleva lõike punktides 1‒3 sätestatud seadme või vahendiga sarnase toimega seadet või vahendit.“.

**§ 4. Kaitseliidu seaduse muutmine**

Kaitseliidu seaduses tehakse järgmised muudatused:

**1)** paragrahvi 4 lõikes 22 asendatakse tekstiosa „lõike 2“ tekstiosaga „lõigete 2 ja 31“;

**2)** paragrahvi 69 lõige 1 muudetakse ja sõnastatakse järgmiselt:

„(1) Kaitseliidu valvatav objekt (edaspidi *valvatav objekt*) on riigi, Kaitseliidu või muu isiku omandis olev territoorium, hoone või seade või riigikaitseobjekt, mille valve on korraldatud riigi julgeoleku, avaliku võimu ülesannete või Kaitseliidu ülesannete tagamise eesmärgil Kaitseliidu valvena. Kaitseliidu valve (edaspidi *valve*) on valvatava objekti ja selle ümbruse jälgimine ründeohu või ründe avastamiseks, õigusrikkumise ärahoidmiseks või takistamiseks ja ohu kõrvaldamiseks ning meetmete võtmine valvatava objekti või vara puutumatuse tagamiseks.“;

**3)** paragrahvi 69 lõiget 2 täiendatakse enne kehtiva lõike teksti lausega järgmises sõnastuses: „Alaliselt valvatav objekt on käesoleva paragrahvi lõikes 1 sätestatud tunnustele vastav territoorium, hoone või seade, mille valve on korraldatud alaliselt.“;

**4)** paragrahvi 69 lõige 21 muudetakse ja sõnastatakse järgmiselt:

„(21) Ajutiselt valvatav objekt on käesoleva paragrahvi lõikes 1 sätestatud tunnustele vastav territoorium, hoone või seade, mille valve on korraldatud ajutiselt. Ajutiselt valvatava objekti valve korraldamiseks sõlmib Kaitseliit selle omaniku või seadusliku valdajaga taasesitatavas vormis sõlmitud kokkuleppe (edaspidi *valveleping*).“;

**5)** paragrahvi 69 täiendatakse lõikega 9 järgmises sõnastuses:   
  
„(9) Kaitsevägi võib ametiabi tingimustel ja korras taotleda Kaitseväe ajutise julgeolekuala kaitsel ja valvamisel Kaitseliidu valvet. Kaitseliidu valve kohaldamiseks sõlmivad Kaitsevägi ja Kaitseliit valvelepingu. Kaitseväe juhataja ettepanekul võib riigikaitse valdkonna eest vastutav minister käesoleva paragrahvi lõike 2 alusel antava määrusega määrata Kaitseväe territooriumi või sõiduki alaliselt valvatavaks objektiks.“;

**6)** paragrahvi 72 lõiked 1 ja 2 muudetakse ja sõnastatakse järgmiselt:

„(1) Valvuril on õigus tööülesande täitmisel kanda ja kasutada tulirelva, relvasüsteemi, elektrišoki-, külm- ja gaasirelva ning erivahendit ja enesekaitsevahendit.

(2) Tuli-, elektrišoki-, külm- ja gaasirelva käitlemine toimub käesoleva seaduse ja selle alusel antud õigusaktides sätestatud korras, kui käesolevas seaduses ei ole sätestatud teisiti.“;

**7)** paragrahvi 72 täiendatakse lõikega 7 järgmises sõnastuses:

„(7) Tööülesannete täitmisel valvuri poolt teenistus- ja tsiviilrelvade registrisse kantud tulirelva kasutamise korral toimub tulirelva kasutus kooskõlas käesoleva seaduse §**-**ga 52.“;

**8)** paragrahvi 74 täiendatakse lõikega 10 järgmises sõnastuses:   
  
„(10) Käesolevas paragrahvis sätestatut kohaldatakse ka tegevväelase, reservteenistuja, tegevliikme ja Kaitseliidu valvuri suhtes, kes valvab Kaitseväe julgeolekuala või Kaitseliidu julgeolekuala.“;

**9)** seadust täiendatakse 101. peatükiga järgmises sõnastuses:

„**101. peatükk**  
**Kaitseliidu julgeolekuala**

**§ 841. Kaitseliidu julgeolekuala**

(1) Kaitseliidu julgeolekuala (edaspidi *Kaitseliidu* *julgeolekuala*) on Kaitseliidu valduses olev territoorium, ehitis või seade, mida kasutatakse riigi sõjaliseks kaitseks või selleks valmistumiseks.

(2) Kaitseliidu julgeolekuala on alaline või ajutine julgeolekuala.

(3)  Alaline Kaitseliidu julgeolekuala on sõjaliseks riigikaitseks, selle toetamiseks või selleks valmistumise korraldamiseks Kaitseliidu alaliselt kasutatav territoorium, ehitis või seade. Alalise Kaitseliidu julgeolekuala määrab kindlaks Kaitseliidu ülem käskkirjaga.

(4) Kaitseliidu ajutine julgeolekuala on sõjaliseks riigikaitseks, selle toetamiseks või selleks valmistumise korraldamiseks Kaitseliidu ajutiselt kasutatav territoorium, hoone või seade. Kaitseliidu ajutise julgeolekuala määrab kindlaks Kaitseliidu ülem või tema volitatud struktuuriüksuse juht.

(5) Kaitseliit teavitab ajutise julgeolekuala määramisest ja võimaluse korral kestusest viivitamata Politsei- ja Piirivalveametit ja Kaitseväge ning kui see ei ole vastuolus Kaitseliidu julgeolekuala määramise eesmärgiga, asukohajärgset kohaliku omavalitsuse üksust.

(6) Kaitseliidu julgeolekuala määramise täpsemad tingimused ja korra kehtestab Kaitseliidu ülem käskkirjaga.

(7) Kaitseliidu julgeolekuala kaitseb ning valvab sõjalises riigikaitses või selle toetamises osalev tegevväelane, selleks valmistumisel osalev reservväelane või tegevliige ning käesoleva seaduse § 70 lõigetes 1 ja 11 nimetatud isikud.

(8) Kaitseliidu julgeolekuala kaitseb ning valvab isik, kes on läbinud käesoleva seaduse § 70 lõikes 3 nimetatud väljaõppe.

(9) Kaitseliidu julgeolekualal kaitsevad ja valvavad käesoleva paragrahvi lõikes 7 nimetatud isikud, kes võivad tööülesande, teenistusülesande või teenistuskohustuse täitmisel kanda relvi, erivahendeid ja enesekaitsevahendeid ning kohaldada meetmeid ja vahetut sundi käesoleva seaduse § 71 lõigetes 3–9 ning käesoleva seaduse §‑des 72 ja 73 sätestatud ulatuses ja korras.

**§ 842. Kaitseliidu julgeolekuala tähistamine**

(1) Kaitseliidu julgeolekuala peab olema tähistatud kõrvalisele isikule arusaadaval viisil. Kaitseliidu julgeolekuala võib jätta tähistamata, kui see on vastuolus Kaitseliidu julgeolekuala määramise eesmärgiga.

(2) Kaitseliidu julgeolekuala tähistamise täpsemad tingimused ja korra kehtestab riigikaitse valdkonna eest vastutav minister määrusega.

**§ 843. Kaitseliidu julgeolekualal viibimine**

Kaitseliidu julgeolekualal viibimisel peab täitma Kaitseliidus kehtivat korda ja käesoleva seaduse § 841 lõikes 7 nimetatud isiku korraldusi.

**§ 844. Isiku kinnipidamine ning isiku ja tema asjade läbivaatus**

Isiku kinnipidamisel ning isiku ja tema asjade läbivaatusel kohaldatakse käesoleva seaduse § 71 lõikeid 3–9 ning § 73.

**§ 845.Erimeetme kohaldamine mehitamata süsteemi vastu Kaitseliidu julgeolekuala kaitse eesmärgil**

(1) Kaitseliit võib vahetu ja olulise ohu tõrjumiseks sundida Kaitseliidu julgeolekualal või valvataval objektil mehitamata süsteeme peatuma.

(2) Kaitseliidul on lubatud Kaitseliidu julgeolekuala kaitse eesmärgil mehitamata süsteemist tingitud vahetu ja olulise ohu tõrjumisel kasutada tulirelva ja järgmisi erivahendeid:

1) laser- või muud seadet, millega on võimalik tõkestada mehitamata süsteemi edasist liikumist;

2) võrku;

3) mehitamata süsteemi, mis on valmistatud või mida kasutatakse mehitamata süsteemi kokkupõrkeks, et tõkestada selle edasist liikumist;

4) muud käesoleva lõike punktides 1‒3 sätestatud seadme või vahendiga sarnase toimega seadet või vahendit.

(3) Kaitseliit võib mehitamata süsteemi peatamisel kasutada füüsilist jõudu, tulirelva ja lõikes 2 nimetatud erivahendit nii kaua, kui see on eesmärgi saavutamiseks vältimatu.

**§ 846. Isikuandmete töötlemine pilti ja heli edastava või salvestava jälgimisseadmestiku ning liikuvkaamera kasutamisega**

(1) Kaitseliit võib Kaitseliidu julgeolekualal ja selle välispiirilt nähtavas vahetus läheduses toimuva jälgimiseks kasutada pilti edastavat või salvestavat jälgimisseadmestikku või pilti ja heli salvestavat liikuvkaamerat teabe salvestamiseks (edaspidi *salvestis*), kui see on vajalik Kaitseliidu julgeolekuala või sellel viibivate isikute, vara ning salastatud teavet ähvardava ohu ennetamiseks, väljaselgitamiseks või tõrjumiseks või nende vastu suunatud ründe lõpetamiseks.

(2) Käesoleva paragrahvi lõikes 1 nimetatud salvestis on vahend, mille abil tuvastatakse Kaitseliidu julgeolekualal ja selle välispiirilt nähtavas vahetus läheduses isiku, objekti, mehitamata süsteemi, sõiduki, maastikusõiduki, lennuvahendi või veesõiduki tegevust või asetust, mis võib põhjustada ohtu julgeolekualale ja millega töödeldakse foto-, video- või helisalvestist, mis võib sisaldada isikuandmeid.

(3) Salvestist säilitatakse kuni 90 päeva alates salvestise tegemisest, välja arvatud juhul, kui seaduses on sätestatud teisiti.

(4) Kaitseliit teavitab jälgimisseadmestiku kasutamisest Kaitseliidu julgeolekuala välispiirile paigaldatud teabetahvlil, kui teavitamine ei sea ohtu julgeolekuala kaitse eesmärki või Kaitseliidu ülesande täitmist.

(5) Kaitseliit võib julgeolekuala kaitse eesmärgil isikuandmete töötlemisel piirata andmesubjekti õigusi, sealhulgas õigust:

1) saada teada tema isikuandmete töötlemise tehnilistest ja korralduslikest kaitsemeetmetest;

2) tutvuda kogutud ja töödeldavate isikuandmetega;

3) nõuda tema isikuandmete töötlemise piiramist;

4) nõuda tema isikuandmete ülekandmist;

5) esitada vastuväiteid tema isikuandmete töötlemise kohta;

6) saada teada isikuandmetega seotud rikkumisest.“;

**10)** paragrahvi 85 täiendatakse lõikega 22 järgmises sõnastuses:

„(22) Meresõiduohutuse seaduses ning laeva lipuõiguse ja laevaregistrite seaduses ning nende alusel kehtestatud õigusaktides sätestatud nõuete täitmise üle Kaitseliidus teostab haldusjärelevalvet Kaitsevägi.“.

**§ 5. Korrakaitseseaduse muutmine**

**1)** seadust täiendatakse §-ga 31 järgmises sõnastuses:

„**§ 31. Koostöö välisriigi relvajõududega**

(1) Korrakaitseorgan võib teha koostööd Eesti Vabariigiga kollektiivse enesekaitse põhimõtet sisaldava lepingu osapooleks oleva riigi relvajõududega (edaspidi *välisriigi relvajõud*) avaliku korra tagamisel seaduses, välislepingus või muus rahvusvahelises kokkuleppes sätestatud tingimustel ja korras.

(2) Välisriigi relvajõudude pädevus ja avaliku korra kaitse volitused Eesti Vabariigi territooriumil avaliku korra tagamisel määratakse kindlaks seadusega, kui välislepingus ei ole sätestatud teisiti.

(3) Välisriigi relvajõud võib kaasata avaliku korra tagamise eesmärgil käesoleva seaduse §‑s 163 sätestatud tingimustel ja korras.“;

**2)** seaduse 1. peatükki täiendatakse §-ga 163 järgmises sõnastuses:

„**§ 163. Välisriigi relvajõudude kaasamine avaliku korra kaitsesse**

(1) Välisriigi relvajõude võib avaliku korra tagamise eesmärgil kaasata käesoleva seaduse § 161 lõikes 1 nimetatud ülesannete täitmisesse.

(2) Välisriigi relvajõud käesoleva seaduse tähenduses on Eesti Vabariigiga kollektiivse enesekaitse põhimõtet sisaldava lepingu osapooleks oleva riigi relvajõud, kui Eesti Vabariigi ja selle välisriigi vahel on lepitud kokku relvajõudude kasutamises avaliku korra tagamiseks.

(3) Välisriigi relvajõud kaasatakse avaliku korra kaitsesse Kaitseväe üksuse koosseisus, kui välislepingus ei ole sätestatud teisiti. Avaliku korra kaitsesse kaasatud välisriigi relvajõudude üksuste paiknemise Kaitseväe koosseisus määrab Kaitsevägi.

(4) Käesoleva paragrahvi lõikes 1 nimetatud juhul kohaldatakse välisriigi relvajõudude kaasamisele käesoleva seaduse § 161 lõigetes 2–6 ning § 162 lõigetes 1, 2, 41, 42 ja 5 ja 6 Kaitseväe kohta sätestatut.

(5) Vabariigi Valitsus võib määrusega kehtestada välisriigi relvajõudude kaasamise täpsemad tingimused ja korra.“;

**3)** paragrahvi 162 lõiget 5 täiendatakse teise lausega järgmises sõnastuses:

„Välisriigi relvajõudude liikmel on lubatud kasutada oma relva.“.

**§ 6. Majandusvööndi seaduse muutmine**

Majandusvööndi seaduses tehakse järgmised muudatused:

**1)** paragrahvi 2 lõige 3 tunnistatakse kehtetuks;

**2)** paragrahvi 11 täiendatakse lõikega 61 järgmises sõnastuses:

„(61) Isik, kelle omanduses, valduses või kasutuses on tehissaared, rajatised ja seadmestikud, peab teavitama Kaitseväge kõikidest kavandatavatest veealustest vaatlustegevustest ja hooldustöödest. Esitatav teave peab sisaldama riigipiiri seaduse § 142 lõike 3 alusel kehtestatud määruses sätestatud andmeid.“;

**3)** seadust täiendatakse §-ga 142 järgmises sõnastuses:

„**§** **142. Riikkondsuseta laeva suhtes Eesti majandusvööndisse sisenemisel Eesti Vabariigi jurisdiktsiooni kohaldamine**

Riikkondsuseta laeva suhtes võib kohaldada selle Eesti majandusvööndisse sisenemisel Eesti Vabariigi jurisdiktsiooni.“;

**4)** paragrahv 17 tunnistatakse kehtetuks.

**§ 7. Meresõiduohutuse seaduse muutmine**

Meresõiduohutuse seaduses tehakse järgmised muudatused:

**1)** paragrahvi 1 täiendatakse lõikega 21 järgmises sõnastuses:

„(21) Sõjalise riigikaitse ja selleks valmistumisega seotud tegevustele merel kohaldatakse käesolevat seadust üksnes juhul, kui see on käesolevas seaduses sätestatud.“;

**2)** paragrahvi 1 lõige 4 muudetakse ja sõnastatakse järgmiselt:

„(4) Sõjalaevale kohaldatakse käesoleva seaduse § 45 ja § 49 lõiget 1, kui seaduse või välislepinguga ei ole sätestatud teisiti. Kaitseväe ja Kaitseliidu veesõidukite registris olevale veesõidukile kohaldatakse käesoleva seaduse § 12 lõiget 7, § 13 lõiget 10, § 17 lõiget 10, § 45 ja § 49 lõiget 1, kui seadusega ei ole sätestatud teisiti.“;

**3)** paragrahvi 12 täiendatakse lõikega 7 järgmises sõnastuses:

„(7) Kaitseväe ja Kaitseliidu veesõidukite registris oleva laeva ja väikelaeva üle teostab tehnilist järelevalvet Kaitsevägi.“;

**4)** paragrahvi 13 täiendatakse lõikega 10 järgmises sõnastuses:

„(10) Kaitseväe ja Kaitseliidu veesõidukite registris oleva laeva ja väikelaeva tehnilise ülevaatuse korra ning tehnilised nõuded laevadele ja väikelaevadele kehtestab Kaitsevägi.“;

**5)** paragrahvi 17 täiendatakse lõikega 10 järgmises sõnastuses:

„(10) Kaitseväe ja Kaitseliidu veesõidukite registris oleva laeva ja väikelaeva merekõlblikuks ja sõidukõlblikuks tunnistamise korra kehtestab Kaitsevägi.“;

**6)** paragrahvi 19 lõikes 7 asendatakse sõnad „Sõjalaeva ja enne“ sõnaga „Enne“;

**7)** paragrahvi 45 täiendatakse lõikega 52 järgmises sõnastuses:

„(52) Kaitsevägi võib põhiseaduslikku korda, riigi julgeolekut või inimeste elu ja tervist ähvardava suurenenud ohu ajal riigi sõjalise kaitsmise või selleks valmistumise korral kehtestada veeteel liiklemise piiranguid või anda Transpordiametile korraldusi nende kehtestamiseks, samuti anda Transpordiametile korraldusi osutada laevaliiklusteenuseid ulatuses, mis tagab veeliikluse ohutuse ning Eesti merepiiri valvamise ja kaitse.“;

**8)** paragrahvi 45 täiendatakse lõikega 61 järgmises sõnastuses:

„(61) Lõhkematerjali või muu sõjalise otstarbega veeliiklust ohustava või segava objekti kõrvaldamist korraldab Eesti merealal Kaitsevägi ning laevatataval siseveekogul, mis ei ole piiriveekogu, Päästeamet.“;

**9)** paragrahvi 45 lõikes 12 ja § 904 lõikes 1 asendatakse sõna „politseiasutusele“ tekstiosaga „Politsei- ja Piirivalveametile või Kaitseväele“;

**10)** paragrahvi 531 täiendatakse lõikega 4 järgmises sõnastuses:

„(4) Ankrualal või sadama reidil olevale laevale teenust osutav laev või väikelaev (edaspidi *reiditeenust osutav laev*) peab olema varustatud käesoleva seadusega kehtestatud nõuetele vastava sisselülitatud:

1) A-klassi AIS-seadmega, kui ankruala või sadama reid asub kaugemal kui üheksa meremiili rannajoonest;

2) vähemalt B-klassi AIS-seadmega, kui ankruala või sadama reid asub kuni üheksa meremiili kaugusel rannajoonest.“;

**11)** paragrahvi 72 lõige 1 muudetakse ja sõnastatakse järgmiselt:

„(1) Eesti päästepiirkonnas toimunud laevaõnnetusest on laeva kapten, reeder või laevaagent kohustatud teatama viivitamata Politsei- ja Piirivalveametile. Laevaõnnetuse korral on Eesti riigilippu kandva laeva kapten või reeder kohustatud õnnetuse asjaoludest viivitamata teatama Transpordiametile ja Ohutusjuurdluse Keskusele.“;

**12)** paragrahvi 78 pealkiri muudetakse ja sõnastatakse järgmiselt:

„**§ 78. Laeva kinnipidamine**“;

**13)** paragrahvi 78 lõike 1 sissejuhatavat lauseosa täiendatakse pärast sõna „väljuda“ tekstiosaga „ning välisriigi lippu kandval laeval sise- ja territoriaalmeres liikuda“;

**14)** paragrahvi 78 lõike 21 kolmandat lauset täiendatakse pärast sõna „äärde“ tekstiosaga „või liikumine sise- ja territoriaalmeres“;

**15)** paragrahvi 78 lõiget 22 täiendatakse pärast sõna „väljumise“ tekstiosaga „või sise- ja territoriaalmeres liikumise“;

**16)** paragrahvi 78 lõiget 3 täiendatakse pärast sõna „väljuda“ tekstiosaga „või sise- ja territoriaalmeres liikuda“;

**17)** paragrahvi 78 lõige 5 muudetakse ja sõnastatakse järgmiselt:

„(5) Käesoleva paragrahvi lõikes 1 sätestatud keelu rakendamisel on Transpordiamet kohustatud sellest viivitamata teatama Politsei- ja Piirivalveametile, Kaitseväele, lootsiteenuse osutajale ning sadamast väljumise keelu puhul ka sadamakaptenile.“;

**18)** paragrahvi 78 lõikest 10 jäetakse välja tekstiosa „ ja laeval lubatakse sadamast lahkuda“;

**19)** paragrahvi 791 lõiget 1 täiendatakse pärast sõna „kontrollimine,“ tekstiosaga „või kui puudused ilmnesid sise- või territoriaalmeres tehtud kontrolli tulemusel,“;

**20)** paragrahvi 791 lõiget 3 täiendatakse pärast sõna „sadamast“ tekstiosaga „või oma asukohast sise- või territoriaalmeres“;

**21)** paragrahvi 95 täiendatakse lõikega 27 järgmises sõnastuses:

„(27) Reiditeenust osutav laev, mis tegutses enne käesoleva seaduse § 531 lõike 4 jõustumist ja tegutseb pärast edasi, peab olema varustatud nõuetele vastava A- või B-klassi AIS-seadmega hiljemalt kuus kuud alates käesoleva seaduse § 531 lõike 4 jõustumisest arvates.“.

**§ 8. Riigikaitseseaduse muutmine**

Riigikaitseseadust täiendatakse 62. peatükiga järgmises sõnastuses:

„**62. peatükk**

**Sõjavangide kohtlemine**

**§ 877. Sõjavang**

Sõjavangina käsitletakse käesoleva seaduse tähenduses sõjavangide kohtlemise 12. augusti 1949 Genfi (III) konventsiooni artikli 4 punktides a ja b nimetatud isikuid.

**§** **878. Sõjavangide kinnipidamine**

(1) Sõjavangide kinnipidamine toimub Kaitseministeeriumi, Justiits- ja Digiministeeriumi ning nende valitsemisala asutuste koostöös.

(2) Kaitseministeerium korraldab sõjavangide transpordi ja lühiajalise kinnipidamise ning vastutab sellega seotud tegevuste eest.

(3) Justiits- ja Digiministeerium võimaldab kasutada vangla taristut sõjavangide kinnipidamiseks ning korraldab pikaajalist kinnipidamist.

(4) Sõjavangide pikaajaliseks kinnipidamiseks kasutatakse vanglaid. Kui vanglaid ei ole võimalik kasutada, määratakse sõjavangide pikaajaline kinnipidamiskoht Vabariigi Valitsuse korraldusega.

(5) Sõjavangide kinnipidamise ning asutustevahelise koostöö tingimused ja korra kehtestab Vabariigi Valitsus määrusega.

(6) Käesoleva paragrahvi lõikes 5 nimetatud määruses sätestatakse:

1) asutuste täpsemad ülesanded sõjavangide lühiajalisel ja pikaajalisel kinnipidamisel;

2) sõjavangide kinnipidamiseks kasutatavad kohad, sealhulgas alternatiivsete kinnipidamiskohtade määramise kord;

3) toimingud, mida tehakse enne ja pärast sõjavangide pikaajalisse kinnipidamiskohta viimist;

4) sõjavangide transpordi korraldamine;

5) nõuded sõjavangide kinnipidamist korraldavale personalile;

6) nõuded sõjavangide üle arvestuse pidamisele;

7) muud sõjavangide kinnipidamise korraldamiseks vajalikud tingimused ja nõuded.

**§ 879. Sõjavangide arvestus ja andmete registreerimine**

(1) Kinnipeetud sõjavangide üle peetakse arvestust kinnipeetavate, vahistatute, arestialuste ja kriminaalhooldusaluste andmekogu sõjavangide andmestikus.

(2) Sõjavangide üle arvestuse pidamisele ja sõjavangidega seotud andmete töötlemisele kohaldatakse vangistusseaduse § 51 lõike 1 punktis 8, lõikes 2 ja lõike 3 punktis 1, § 52 lõigetes 7, 8 ja 81, § 53 lõigetes 12 ja 21 ning §‑s 54 sätestatut.

**§ 8710. Distsiplinaarmenetlus**

Sõjavangide distsiplinaarmenetlusele kohaldatakse kaitseväeteenistuse seaduse 10. peatüki sätteid ulatuses, milles need ei ole vastuolus sõjavangide kohtlemise 12. augusti 1949. aasta Genfi (III) konventsiooniga.

**§ 8711. Sõjavangide tervishoiuteenused**

(1) Sõjavangidele, keda peetakse kinni vanglas, korraldab tervishoiuteenuste osutamise Tervisekassa riigieelarveliste võimaluste piires vangistusseaduse §-de 49 ja 52 alusel.

(2) Sõjavangidele, keda peetakse kinni käesoleva seaduse § 878 lõike 4 alusel mujal kui vanglas, määratakse nendele osutatava tervishoiuteenuse tingimused ja kord Vabariigi Valitsuse korraldusega.“.

**§ 9. Riigilõivuseaduse muutmine**

Riigilõivuseaduse § 14247 täiendatakse lõikega 31 järgmises sõnastuses:

„(31) Sise- või territoriaalmeres asuva laeva kinnipidamise järel läbi viidava laevakontrolli eest tasutakse riigilõivu kuni 3400 eurot.“.

**§ 10. Riigipiiri seaduse muutmine**

Riigipiiri seaduses tehakse järgmised muudatused:

**1)**paragrahvi 8 lõike 1 punkt 4 muudetakse ja sõnastatakse järgmiselt:

„4) õhusõidukiga õhupiiri ületamise kord;“;

**2)** paragrahvi 114 lõiget 1 täiendatakse pärast tekstiosa „33,“ tekstiosaga „44,“;

**3)** paragrahvi 114 lõikes 11 asendatakse tekstiosa „[§-des 30–33 ja 45–53](https://www.riigiteataja.ee/akt/kors)“ tekstiosaga „§-des 30, 31, 32, 33, 44, 45, 46, 47, 48, 49, 50, 51, 52 ja 53“;

**4)**paragrahvi 14 lõike 1 punkt 6 tunnistatakse kehtetuks;

**5)** paragrahvi 14 lõikes 11 asendatakse sõnad „kooskõlastatult Kaitseväega“ sõnadega „Kaitseväe nõusolekul“;

**6)** paragrahvi 141 täiendatakse lõikega 12 järgmises sõnastuses:

„(12) Käesoleva paragrahvi lõikes 1 nimetatud laevaluba võib olla mitmekordne, kui tegemist on Euroopa Liidu liikmesriigi või Euroopa Majanduspiirkonna riigi ranniku- ja piirivalve ülesannet täitva või jäämurdetöid tegeva laevaga.“;

**7)** seadust täiendatakse §-ga 142 järgmises sõnastuses:

„**§ 142. Eesti sise- ja territoriaalmeres taristu ja rajatiste hooldamine ning muud tegevused**

(1) Eesti sise- ja territoriaalmeres taristu ja rajatiste hooldamisega seotud tegevused ning muud tegevused, mille tulemusena kogutakse või võidakse koguda andmeid merepõhja kohta, välja arvatud tegevused, mis on nimetatud käesoleva seaduse §-des 14 ja 141 või reguleeritud teiste seadustega, on lubatud Kaitseväe nõusolekul.

(2) Riigiasutustele, kes täidavad seaduses sätestatud ülesandeid merel, ei kohaldu käesoleva paragrahvi lõige 1 ning nad teavitavad Kaitseväge iga kuu esimeseks kuupäevaks selle kuu tegevustest, mis on seotud merelise taristu, mõõte- ja uurimissüsteemide ning navigatsioonimärgistuse paigalduse ja hooldustööde ning meremõõdistustega.

(3) Taristu ja rajatiste hooldamisega seotud tegevusteks loa taotlemise ja andmise korra, loa taotlemise vormi ning esitatavate andmete loetelu kehtestab riigikaitse korraldamise valdkonna eest vastutav minister määrusega.

(4) Käesoleva paragrahvi lõikes 1 nimetatud tegevuste puhul on Kaitseväel õigus küsida pildi, video või helina salvestatud andmete koopiat.“;

**8)** paragrahvi 18 lõige 2 muudetakse ja sõnastatakse järgmiselt:

„(2) Käesoleva paragrahvi lõikes 1 sätestatud riigipiiri valvamise ülesande täitmisse võib kaasata Eesti Vabariigiga kollektiivse enesekaitse põhimõtet sisaldava lepingu osapooleks oleva riigi relvajõud Kaitseväe korralduse seaduse §-s 32 sätestatud tingimustel ja korras.“.

**§ 11. Tervishoiuteenuste korraldamise seadusemuutmine**

Tervishoiuteenuste korraldamise seaduse § 52 lõige 31 muudetakse ja sõnastatakse järgmiselt:

„(31) Vanglas ja arestimajas kinni peetavatele isikutele, samuti sõjavangidele tervishoiuteenuste osutamist, sealhulgas vanglas kohapeal osutatavat hambaravi, ravimeid, meditsiiniseadmeid ja muid tervishoiuteenuste osutamisega seotud kulusid rahastatakse riigieelarvest Tervisekassa kaudu vangistusseaduse § 52 lõike 11 alusel ning Tervisekassa tervishoiuteenuste loetelus sätestatud alustel, tingimustel ja korras.“.

**§ 12. Vangistusseaduse muutmine**

Vangistusseaduses tehakse järgmised muudatused:

**1)** paragrahvi 51 lõiget 1 täiendatakse punktiga 8 järgmises sõnastuses:

„8) võimaldada pidada arvestust riigikaitseseaduse §-s 877 nimetatud sõjavangide kinnipidamise üle.“;

**2)** paragrahvi 51 lõike 2 teine lause muudetakse ja sõnastatakse järgmiselt:

„Sõjavangide kinnipidamise arvestuse andmetöötluse (edaspidi *sõjavangide andmestik*) kaasvastutavad töötlejad on Justiits- ja Digiministeerium, Kaitseministeerium ja Kaitsevägi.“;

**3)** paragrahvi 51 lõike 3 punktis 1 täiendatakse pärast sõna „ töötleja“ sõnadega „, sõjavangide andmestiku kaasvastutavate töötlejate“;

**4)** paragrahvi 52 täiendatakse lõikega 9 järgmises sõnastuses:

„(9) Sõjavangide andmestikust väljastatakse andmeid:

1) seadusega kindlaks määratud ülesannete täitmiseks ning selleks vajalikus mahus vangiregistri põhimääruses nimetatud isikutele ja asutustele;

2) käesoleva seaduse §-s 52 nimetatud tervishoiuteenuse osutajale, kellel on juurdepääs, et täita käesolevas seaduses ja selle alusel sätestatud ülesandeid;

3) teise riiki andmete edastamiseks seaduse, välislepingu või muu Eesti jaoks siduva rahvusvahelise kohustuse täitmiseks üksnes juhul, kui neid kasutatakse seadusega kindlaks määratud ülesannete täitmiseks, ning kooskõlas andmete töötlemise ja andmekogusse kandmise eesmärgiga;

4) sõjavangile tema kohta andmekogusse kantud andmeid sõjavangi kirjaliku taotluse alusel.“;

**5)** paragrahvi 53 täiendatakse lõikega 12 järgmises sõnastuses:

„(12) Sõjavangide andmestikku kantakse järgmised andmed:

1) üldandmed;

2) auastme andmed;

3) andmed kinnipidamise asjaolude, sealhulgas kinnipidamise aja ja koha kohta;

4) kinnipidamise korraldamiseks vajalikud terviseandmed;

5) andmed asjade, sõjaliste dokumentide ja raha hoiulevõtmise ja tagastamise ning talle vanglateenistuse või Kaitseväe poolt antud asjade kohta;

6) andmed sõjavangi paiknemise ning liikumise kohta;

7) andmed sõjavangi järelevalve kohta;

8) andmed sõjavangile määratud distsiplinaarkaristuse ja selle täideviimise kohta;

9) andmed sõjavangi suhete, kontaktide, sealhulgas elektroonilise suhtluse, kirjavahetuse, interneti kasutamise ja telefonikõnede ning nende kontrollimise või piiramise kohta;

10) andmed sõjavangi töötamise kohta;

11) digitaalsed dokumendid, mis koostatakse ja edastatakse riigikaitseseaduses või muus seaduses või nende alusel kehtestatud õigusaktides sätestatud ülesannete täitmise käigus;

12) andmed usulise kuuluvuse kohta, kui sõjavang on seda avaldanud;

13) teave sõjavangi või kinnipidamiskohta ohustavate sündmuste kohta või nende toimumise ohule viitav teave.“;

**6)** paragrahvi 53 täiendatakse lõikega 21 järgmises sõnastuses:

„(21) Sõjavangide andmestikku kantakse andmed kinnipidamise alusdokumentidest, teistest andmekogudest saadud teabe, isikutelt ja asutustelt saadud teabe või vanglateenistuse tegevuse käigus saadud teabe alusel.“;

**7)** paragrahvi 54 täiendatakse lõikega 11 järgmises sõnastuses:

„(11) Sõjavangi andmeid töödeldakse sõjavangide andmestikus kinnipidamise ajal. Pärast kinnipidamise lõppemist andmed arhiveeritakse ja neid säilitatakse 50 aastat.“.

**§ 13. Seaduse jõustumine**

(1) Käesolev seadus jõustub 2026. aasta 1. juunil.

(2) Käesoleva seaduse § 7 punkt 10 jõustub 2026. aasta 1. juulil.

(3) Käesoleva seaduse §-s 8 kehtestatud riigikaitseseaduse § 878 lõiked 5 ja 6 jõustuvad 2027. aasta 1. jaanuaril.

Lauri Hussar

Riigikogu esimees

Tallinn, „….“ „.............................“ 2025. a

Algatab Vabariigi Valitsus „…“ „…………………“ 2025. a

Vabariigi Valitsuse nimel

(allkirjastatud digitaalselt)